
VENDIM
Nr. 693, datë 2.10.2019

PËR DISA SHTESA DHE NDRYSHIME NË VENDIMIN NR. 408, DATË 13.5.2015, TË KËSHILLIT TË MINISTRAVE, “PËR MIRATIMIN E RREGULLORES SË ZHVILLIMIT TË TERRITORIT”, TË NDRYSHUAR

Në mbështetje të nenit 100 të Kushtetutës dhe të shkronjës “b”, të pikës 2, të nenit 6, të ligjit nr. 107/2014, “Për planifikimin dhe zhvillimin e territorit”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

Në tekstin e rregullores së zhvillimit të territorit, bashkëlidhur vendimit nr. 408, datë 13.5.2015, të Këshillit të Ministrave, të ndryshuar, bëhen shtesat dhe ndryshimet, si më poshtë vijon:
   
Neni 1

Në nenin 19 bëhen këto shtesa dhe ndryshme:
1. Në pikën 3, pas shkronjës “c” shtohet shkronja “ç”, me këtë përmbajtje:
“ç) Objektet si dhe veprat e infrastrukturës brenda zonës së brezit bregdetar, të miratuara me vendim të Këshillit Kombëtar të Territorit.”.
2. Pas pikës 4 shtohet pika 5, me këtë përmbajtje: 
“5. Këshilli Kombëtar i Territorit vendos miratimin e rregulloreve të veçanta për kushtet e zhvillimit për rastet e pikave 1 e 3, të këtij neni.”.

Neni 2

Në nenin 24 bëhen këto ndryshime dhe shtesa:
1. Në pikën 1, fjalët “... brenda 10 ditëve pune ...” zëvendësohen me “... brenda 20 ditëve pune ...”.
2. Pas pikës 1 shtohet pika 1/1, me këtë përmbajtje:
“1/1. Autoriteti përgjegjës vendos me procedurë të përshpejtuar, brenda 5 (pesë) ditëve pune nga data e paraqitjes së aplikimit në sistemin e-leje, për pajisjen me leje ndërtimi, për ndërtimin, riparimin apo restaurimin e objekteve të dëmtuara, si pasojë e fatkeqësive natyrore dhe emergjencave civile. Përjashtimisht, vetëm për këto raste:
a) aplikimet paraqiten për shqyrtim dhe miratim nëpërmjet sistemit elektronik të lejeve nga ana e Institutit të Ndërtimit; 
b) dokumentacioni i vetëm që duhet të dorëzohet nga aplikuesi është:
i. raporti i hartuar nga komisioni apo struktura përkatëse e emergjencave civile, që vërteton shkaktimin e dëmit si pasojë e fatkeqësisë natyrore;  
ii. projekti teknik/konstruktiv i hartuar nga Instituti i Ndërtimit.”.

Neni 3

Pas nenit  27/1 shtohet neni 27/2, me këtë përmbajtje:
 
“Neni 27/2
Dokumentet për pajisjen me certifikatë përdorimi

1. Dokumentet që duhet të paraqesë aplikuesi për pajisjen me certifikatë përdorimi janë, si më poshtë vijon:
a) kërkesa për certifikatë përdorimi, sipas formatit të aplikimit të përcaktuar në sistemin e-leje, e nënshkruar elektroniksht;
b) autorizim me prokurë nga zhvilluesi për aplikantin (nëse zhvilluesi dhe aplikuesi janë subjekte të ndryshme), ose autorizim i pajisur me nënshkrim elektronik nëse aplikuesi është subjekt shtetëror;
c) procesverbali i kolaudimit, i hartuar nga kolaudatori/grupi i kolaudimit, i shoqëruar me  licencën/licencat përkatëse, brenda afatit të vlefshmërisë;
ç) deklarata e përputhshmërisë nga subjekti/subjektet që kanë kryer punimet;
d) 	Relacioni teknik i mbikëqyrësit/mbikëqyrësve, mbi zbatimin e të gjitha disiplinave të punimeve të ndërtimit, shoqëruar nga licencat përkatëse, brenda afatit të vlefshmërisë;
dh) 	aktet e kontrollit të fazave të ndërtimit ose akti përmbledhës për të gjitha fazat e kontrollit;
e) situacioni përfundimtar i punimeve; 
ë) aktet përkatëse (procesverbal, akt miratimi, akt kolaudimi, akt teknik etj.), të lëshuara nga shoqëria “Ujësjellës-Kanalizime” sh.a., Operatori i Shpërndarjes së Energjisë Elektrike, institucionet kompetente për Shërbimin e Mbrojtjes nga Zjarri dhe Shpëtimin, si dhe ato për menaxhimin e mbetjeve urbane;
f) leja e ndërtimit shoqëruar me planvendosjen e miratuar;
g) projekti arkitektonik i miratuar dhe projekti “as build” (i zbatuar);
 gj) “Projekti për mirëmbajtjen e objektit”, i cili  të përmbajë edhe afatet e kontrollit periodik në intervale kohore të përcaktuara, të gjendjes së të gjitha sistemeve përbërëse, sipas disiplinave përkatëse të zbatimit të punimeve;
h) certifikimi i montimit të ashensorëve dhe inspektimi final;
i) policën e sigurimit të përgjegjësisë së ndërtuesit për dëmtime të objektit të përfunduar;
j) fotografi të objektit në të gjitha orientimet;     
k) kontrata e nënshkruar ndërmjet zhvilluesit dhe shoqërisë/shoqërive ndërtuese, shoqëruar me licencën përkatëse;
l) kontrata e nënshkruar, ndërmjet zhvilluesit dhe mbikëqyrësit/mbikëqyrësve të punimeve, shoqëruar me licencën përkatëse.
2. Për rastet e zhvillimeve komplekse në kompetencë të KKT-së, sekretariati teknik i KKT-së mund të përcaktojë dokumente shtesë nga ato të përmendura në pikën 1, të këtij neni, në varësi të objektit për të cilin kërkohet certifikata e përdorimit.”.

Neni 4
 
Shtojca “C”, e vendimit nr.408, datë 13.5.2015, të Këshillit të Ministrave, të ndryshuar, zëvendësohet më shtojcën “C”, bashkëlidhur këtij vendimi.

Neni 5

Kudo në këtë rregullore, emërtimet “Zyra e Regjistrimit të Pasurive të  Paluajtshme” dhe “Zyrat vendore të regjistrimit të pasurive të paluajtshme” zëvendësohen me “Agjencia Shtetërore e Kadastrës” dhe “Drejtoritë vendore të Agjencisë Shtetërore e Kadastrës”.

[bookmark: _GoBack]Neni 6
Hyrja në fuqi

Ky vendim hyn në fuqi pas botimit në Fletoren Zyrtare.
KRYEMINISTËR
Edi Rama


SHTOJCA C

REPUBLIKA E SHQIPËRISË

BASHKIA________________/KKT

LEJE NDËRTIMI

Nr.  __, datë  __. __.____
_______________________________________________________________________

I JEPET: 

ZHVILLUESIT: 

I REGJISTRUAR SI SUBJEKT ME TË DHËNAT E MËPOSHTME: 

LEJA E NDËRTIMIT PËR OBJEKTIN:  

ADRESA E REALIZIMIT TË PUNIMEVE:  

AFATI KOHOR I KËSAJ LEJE ËSHTË: 

	Pronat që zhvillohen
	

	Treguesit teknike

	
	

	
	

	
	



Leja e ndërtimit jepet me këto kushte: 
1. të respektohet destinacioni i zhvillimit për ndërtimin e strukturës, si dhe treguesit e zhvillimit;
2. të respektohet radha e punimeve sipas projektit të miratuar dhe grafikut të punimeve; 
3. të rrethohet zona ku ndërtohet dhe të mbahet pastër ambienti përreth; 
4. për çdo ndërhyrje në rrjetin e infrastrukturës publike sipas projektit të miratuar të kontaktohet me institucionet përkatëse, në mënyrë që të mos krijohen shqetësime në rrjetin publik; 
5. të respektohen normat dhe standardet e përcaktuara në legjislacionin në fuqi mbi kryerjen e punimeve dhe sigurinë në punë;
6. gjatë zbatimit të punimeve objekti do të kontrollohet nga autoritetet e kontrollit të zhvillimit dhe inspektorati përkatës në fushën e ndërtimit; 
7. në shkelje të kushteve ligjore të kësaj leje do të merren masa konform ligjit deri në prishje të saj; 
8. afati i fillimit të punimeve është 1 (një) vit nga data e lëshimit të kësaj leje;
9. kjo leje është e vlefshme për një periudhë ____ mujore nga data e fillimit të punimeve sipas grafikut të punive.

Data e miratimit të lejes  
Kryetar Bashkie / Sekretar i KKT-së   

